Sonisphere

Sonisphere on musiikkifestivaalikiertue, joka järjestetään Euroopassa kesäkuun ja elokuun välillä. Kiertue järjestettiin ensimmäisen kerran vuonna 2009 ja jälleen 2010–2012. Festivaalin omistaa Kilimanjaro live, joka myös markkinoi sitä, ja sitä tukee rahallisesti Anschutz Entertainment Group (AEG).http://entertainment.timesonline.co.uk/tol/arts_and_entertainment/music/article5689268.ece  Kiertueella ovat esiintyneet muun muassa heavy metal -yhtyeet Iron Maiden, Metallica, Alice in Chains, Mötley Crüe ja Slayer.

 Historia 
Ajatuksen Sonispherestä keksi Live nationillä työskennellyt Stuart Galbraith. Ajatuksena oli pitää sarja tapahtumia useilla alueilla. Suunitelma ei kuitenkaan alkanut toteutumaan ennen kuin Galbraith lähti Live Nationiltä Kilimanjaro Liveen. Galbraith sai tuekseen metallimusiikin jättibändi Metallican, joka antoi festivaalille jalansijaa tulevina vuosina. Tätä seurasi huhu siitä, että Metallica olisi allekirjoittanut monen miljoonan dollarin sopimuksen, jonka mukaan he soittaisivat festivaalin pääesiintyjänä seuraavat kolme vuotta. Nämä huhut kuitenkin kumottiin nopeasti.http://www.metalhammer.co.uk/news/metallica-only-confirmed-to-play-sonisphere-this-year-says-organiser/ Metallica vahvisti soittavansa vain tänä (2009) vuonna Galbraith suunnittelee tulevien Sonisphere-festivaalien laajentuvan myös Euroopan ulkopuolelle. http://cde.cerosmedia.com/1T4a113dce0d82a702.cde  (Sivut 14 ja 15)

Vuonna 2009 festivaali järjestettiin Alankomaissa, Saksassa, Espanjassa, Ruotsissa, Suomessa ja Englannissa. Pääesiintyjinä toimivat Metallica ja Linkin Park. Muita yhtyeitä olivat muun muassa Lamb of God, Airbourne, Mastodon, Bullet For My Valentine, Anthrax, Machine Head, Slipknot ja Avenged Sevenfold.

 Suomessa 
 2009 
Suomessa festivaali järjestettiin Porin Kirjurinluodossa 25. heinäkuuta. Tapahtumasta oli tarkoitus tehdä vuosittainen. Paikalle annettiin lopulta lupa myydä 60 000 lippua.. Tapahtuma aiheutti valtavan ostoryntäyksen. Ensimmäinen 50 000 lipun erä myytiin puolessa tunnissa, ja myös 10 000 lipun lisäerä myytiin loppuun.Helsingin Sanomat  Metallican keikalle myytiin puolessa tunnissa 50 000 lippua 16.2.2009 Viitattu 01.08.2009Ilta-sanomat : Pori raskaasti sekaisin metallista - Sonisphere valloitti kaupungin. Viitattu 01.08.2009. Suomessa esiintyivät Metallica, Linkin Park, Saxon, Mastodon, Machine Head, Lamb of God, Diablo, Turisas, Los Bastardos Finlandeses ja Nicole. Turisas paikkasi Anthraxia, jonka esiintyminen peruuntui viime hetkellä yhtyeen erotettua laulajansa.Iltasanomat 22.07.2009: Turisas Anthraxin tilalle Poriin  Viitattu 27.07.2009

Festivaali oli Suomen kaikkien aikojen suurin lukuun ottamatta Helsingissä pidettyä Madonnan suurkonserttia. Tapahtuma sujui hyvin 75 000 asukkaan kaupungin kokoon nähden, ja poliisin mukaan tapahtuma ei aiheuttanut ajoittaisen ruuhkan lisäksi isompia järjestyshäiriöitä.

 2010 
Sonisphere oli Suomessa vuonna 2010 kaksipäiväinen (7.-8. elokuuta). Sen pääesiintyjinä toimivat HIM (lauantaina) sekä Iron Maiden (sunnuntaina). Muita esiintyjiä olivathttp://fi.sonispherefestival.net/line-up/http://fi.sonispherefestival.net/porin-sonisphere-festivalin-ohjelma-on-valmis/ Porin Sonispheren ohjelma valmis:

 Lauantai Sunnuntai Alice In Chains  Mötley Crüe Serj Tankian  Iggy & The Stooges Volbeat  Alice Cooper Apocalyptica  Slayer Stam1na  Anthrax The Cult  Mokoma The 69 Eyes  Insomnium Negative  Profane Omen

Lisäksi Heaven and Hell joutui peruuttamaan kiertueensa sen jälkeen, kun laulaja Ronnie James Dio ei kyennyt sairautensa takia keikkailemaan.http://fi.sonispherefestival.net/heaven-hell-joutui-perumaan-euroopan-kiertueensa/ Myöhemmin Dion ilmoitettiin kuolleen vatsasyöpään 16.5.2010.http://fi.sonispherefestival.net/dio-sinua-muistetaan-lammolla/ Myöhemmin myös Aria joutui peruuttamaan esiintymisensä ja heidän tilalleen kiinnitettiin Negative. Myöhemmin 5.8.2010 Sonisphere kohtasi lisää vastoinkäymisiä Behemothin jouduttua peruuttamaan esiintymisensä laulajan sairastumisen takia.http://fi.sonispherefestival.net/behemothin-esiintyminen-on-peruttu/ Behemothin esiintyminen on peruttu Koska peruuntuminen tapahtui vain kaksi päivää ennen tapahtumaa, Sonisphere ilmoitti myös, että näin lyhyellä varoitusajalla ei saataisi tilalle uutta bändiä. Sen sijaan, tyhjän lavan välttämiseksi, joidenkin lauantain esiintyjien aikatauluja pidennettäisiin.

Sunnuntaina 8.8.2010 Sonispheren Porin festivaalilla tapahtui onnettomuus, kun syöksyvirtaus iski noin klo 16.00 Porin Kirjurinluodon alueelle. Yleisöstä kaksi loukkaantui vakavasti. Heistä toinen kuoli myöhemmin saamiinsa vammoihin. Lisäksi noin 40 henkilöä sai pienempiä vammoja. Kakkoslava tuhoutui osittain tukirakenteiden pettäessä ja oli sortumisvaarassa, minkä takia Mötley Crüe joutui perumaan keikkansa, ja Iggy & The Stooges soitti neljän kappaleen setin vain kitaran ja saksofonin säestyksellä. Sunnuntain pääesiintyjä Iron Maidenin henkilökunnan lentokone koki kovia, jonka seurauksena bändi joutui soittamaan keikkansa lainakamoilla, niin kuin osittain myös Alice Cooper. Molemmat saatiin kuitenkin lavalle, koska Slayer lainasi bändeille kamojaan. Monet myyntikojut hajosivat myrskyn seurauksena. Syöksyvirtauksen takia Alice Cooperin ja Iron Maidenin keikat myöhästyivät pahasti. Esimerkiksi Iron Maiden aloitti settinsä lähes kaksi tuntia myöhässä. Molemmat artistit soittivat kuitenkin täysimittaiset setit. Vuoden 2010 kaksipäiväinen Sonisphere keräsi kaiken kaikkiaan noin 70 000 katsojaa.

 2011 

Vuonna 2011 Sonisphere järjestettiin yksipäiväisenä Helsingin Kalasatamassa lauantaina 2.7.2011. Esiintyjinä toimivat Slipknot, In Flames, Mastodon, Opeth, Hammerfall, Sonata Arctica ja Stam1na. Myös Rob Zombien oli tarkoitus esiintyä Sonispheressä, mutta hän joutui perumaan keikkansa. Esiintyjälistan tultua julki, erityisesti Sonispheren Facebook-sivustolla käyttäjät osoittivat mieltään ja suurimman osan mielestä bänditarjonta oli selkeä tasonpudotus kahteen edelliseen vuoteen verrattuna. Yleisön määrä (n. 12 000) oli Helsingin Kalasatamassa pettymys.http://www.satakunnankansa.fi/cs/Satellite/Kulttuuri/1194666820160/artikkeli/helsingin+sonispheren+esiintyjakaarti+pettymys.html 

 2012 

Vuonna 2012 Sonisphere järjestettiin yksipäiväisenä Helsingin Kalasatamassa 4.6.2012. Pääesiintyjänä toimi Metallica, joka soitti muiden kappaleiden ohella koko Metallica-albuminsa lopusta alkuun. Festivaalilla esiintyivät myös Machine Head, Amorphis, Gojira, Ghost ja Hardcore Superstar. Liput tulivat myyntiin 6. helmikuuta 2012.http://fi.sonisphere.eu/news/sonisphere-2012-palaa-helsinkiin-paaesiintyjanaan-metallica/  Festivaali myytiin loppuun ja paikalla Kalasatamassa oli 47 000 ihmistä. http://fi.sonisphere.eu/news/sonisphere-festival-on-loppuunmyyty/  Festivaalin järjestäjät saivat jälkikäteen osakseen voimakasta kritiikkiä huonoista järjestelyistä. http://www.iltalehti.fi/viihde/2012060515670534_vi.shtml

 2013 

Vuonna 2013 Sonispherea ei järjestetty Suomessa.

 2014 

Vuonna 2014 Sonisphere järjestettiin yksipäiväisenä Hietaniemen uimarannalla 28.5.2014. Pääesiintyjänä oli tuttuun tapaan Metallica. Keikka oli osa ”Metallica By Request” -kiertuetta, jossa fanit pääsivät äänestämään kyseisen keikan settilistan.http://fi.sonisphere.eu/news/sonisphere-rantautuu-hietaniemen-rantaan-paaesiintyjana-metallica/  Muut esiintyjät olivat Danzig, Slayer, Mastodon, Ghost ja Gojira.http://fi.sonisphere.eu/line-up/ 

 Lähteet 

 Aiheesta muualla 

 Festivaalin sivusto 
 Festarit.org Sonisphere Pori 2009 

Luokka:Metallimusiikkitapahtumat
Luokka:Rockfestivaalit Suomessa
Luokka:Seulonnan keskeiset artikkelit